**Ministru kabineta noteikumu projekta**

**"Grozījumi Ministru kabineta 2012. gada 24. aprīļa noteikumos Nr. 281 "Augstas detalizācijas topogrāfiskās informācijas un tās centrālās datubāzes noteikumi"" sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Tieslietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2012. gada 24. aprīļa noteikumu Nr. 281 "Augstas detalizācijas topogrāfiskās informācijas un tās centrālās datubāzes noteikumi" (turpmāk – noteikumi) 1. pielikumā ir noteikts augstas detalizācijas topogrāfiskās informācijas objektu klasifikators un to elementu apzīmējumu specifikācija. Katram klasifikatorā ietvertajam elementam (objektam) ir piešķirts unikāls kods (2. aile), izņemot plāna noformējumu. Šis kods ir paredzēts, lai, veidojot tabulāras augstas detalizācijas topogrāfiskās informācijas datubāzes, būtu iespējams identificēt katru objekta veidu atsevišķi.  Izvērtējot noteikumu 1. pielikumu, tika konstatēts, ka 33 objektiem ir tikai 16 unikāli kodi un vienam objektam koda nav vispār. Noteikumu 1. pielikumā ietvertajiem atsevišķiem objektiem, kuriem šobrīd piešķirtais kods atkārtojas ar kādam citam objektam piešķirto, nepieciešams **noteikt** **unikālu kodu**, piemēram, objektiem ar nosaukumu "Apgaismes kabeļa aizsargcaurule" un "Pamesta apgaismes elektrolīnija" ir vienāds kods 6209020100, tāpat arī objektiem ar nosaukumu "Degvielas virszemes vads" un "Degvielas sadales krāns" ir vienāds kods 6211040200.  Noteikumu 1. pielikumā objektam ar nosaukumu "Krūms" šobrīd nav iekļauts kods, tāpēc nepieciešams noteikumus papildināt ar atbilstošu kodu.  Tāpat noteikumu 1. pielikumā ir savstarpēji mainīti vietām 18.6. un 18.7. apakšpunktā ailē "Paskaidrojumi" esošie teksti, jo tie neatbilst apakšpunktos minētajiem objektiem.  Ministru kabineta noteikumu projekts "Grozījumi Ministru kabineta 2012. gada 24. aprīļa noteikumos Nr. 281 "Augstas detalizācijas topogrāfiskās informācijas un tās centrālās datubāzes noteikumi"" (turpmāk – Projekts) satur tikai tehniskus grozījumus noteikumos: grozījumi paredz 18 objektiem mainīt kodu un vienam objektam, kuram nebija koda, to piešķirt, kā arī savstarpēji samainīt paskaidrojošo tekstu diviem objektiem. |
| 3. | Projekta izstrādē iesaistītās institūcijas | Tieslietu ministrija (Valsts zemes dienests). |
| 4. | Cita informācija | Pašlaik vietējās pašvaldības un Valsts zemes dienests šos kodus nav iestrādājuši savās informācijas sistēmās, tādēļ noteikumi neskar informācijas sistēmas un nav nepieciešami pārejas noteikumi jauno kodu ieviešanai. |

Anotācijas II, III, IV, V, VI un VII sadaļa – Projekts šīs jomas neskar.

Iesniedzējs:

Tieslietu ministrijas

valsts sekretārs Raivis Kronbergs

Aigars 67038678

viesturs.aigars@vzd.gov.lv